ᱢᱮᱣᱟᱛ ᱦᱚᱱᱚᱛ

ᱢᱮᱣᱟᱛ ᱦᱚᱱᱚᱛ ᱫᱚ ᱚᱯᱷᱤᱥᱤᱭᱟᱞᱤ ᱱᱩᱦ (Nuh) ᱢᱮᱱᱛᱮ ᱠᱚ ᱵᱟᱰᱟᱭᱮᱫᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱯᱩᱱᱭᱟᱹ ᱥᱚᱵ-ᱰᱤᱵᱷᱤᱡᱚᱱ (sub-division) ᱢᱮᱱᱟᱜᱼᱟ : ᱱᱩᱦ (ᱱᱟᱜᱽᱨᱟᱦᱟ), ᱯᱷᱤᱨᱚᱡᱽᱯᱩᱨ ᱡᱷᱤᱨᱠᱟ ᱯᱩᱱᱟᱦᱟᱱᱟ ᱟᱨ ᱛᱟᱣᱨᱩ ᱾ ᱱᱚᱶᱟ ᱫᱚ ᱑᱘᱖᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱯᱟᱥᱱᱟᱣ ᱟᱠᱟᱱᱟ ᱟᱨ ᱒᱐᱑᱑ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱑ᱹ᱐᱙ ᱢᱤᱞᱤᱭᱚᱱ ᱦᱚᱲ ᱠᱚ ᱛᱟᱦᱮᱸ ᱞᱮᱱᱟ ᱚᱱᱟ ᱦᱚᱱᱚᱛ ᱨᱮ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱦᱚᱨᱤᱭᱟᱬᱟ ᱨᱮᱱᱟᱜ  ᱜᱩᱨᱩᱜᱽᱨᱟᱢ ᱦᱚᱱᱚᱛ ᱥᱟᱢᱟᱝ ᱥᱮᱮᱫ ᱨᱮ ᱯᱟᱞᱣᱟᱞ ᱦᱚᱱᱚᱛ ᱚᱱᱟ ᱥᱟᱶᱛᱮ ᱠᱚᱧᱮ ᱟᱨ ᱯᱟᱪᱮ ᱥᱮᱦᱮᱫ ᱨᱮ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱟᱞᱣᱟᱨ ᱦᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱸᱰᱮ ᱫᱚ ᱵᱟᱹᱛᱤ ᱠᱟᱛᱮ ᱢᱮᱣᱚ ᱡᱟᱹᱛ ᱨᱤᱱ ᱪᱟᱹᱥᱤ ᱠᱚ ᱛᱟᱦᱮᱸ ᱟᱹᱜᱩ ᱟᱠᱟᱱᱟ ᱾ 


ᱱᱟᱜᱟᱢ
ᱱᱚᱶᱟ ᱦᱚᱱᱚᱛ ᱫᱚ ᱔ ᱮᱯᱨᱤᱞ ᱒᱐᱐᱕ ᱥᱟᱹᱦᱤᱛ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱜᱩᱨᱩᱜᱟᱶ ᱦᱚᱱᱚᱛ ᱟᱨ ᱯᱷᱚᱨᱤᱫᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱦᱟᱛᱷᱤᱱ ᱵᱽᱞᱚᱠ ᱢᱮᱥᱟ ᱠᱟᱛᱮ ᱾ ᱛᱟᱭᱚᱢ ᱛᱮ ᱒᱐᱐᱘ ᱥᱟᱹᱦᱤᱛ ᱨᱮ ᱦᱟᱛᱷᱤᱱ ᱥᱚᱵ-ᱰᱤᱵᱷᱤᱡᱚᱱ ᱫᱚ ᱵᱷᱮᱜᱟᱨ ᱛᱮ ᱱᱟᱶᱟ ᱦᱚᱱᱚᱛ ᱠᱚ ᱵᱮᱱᱟᱣ ᱠᱮᱫᱼᱟ ᱾ ᱢᱮᱣᱟᱛ ᱦᱤᱚᱱᱚᱛ ᱫᱚ ᱒᱐᱑᱖ ᱥᱟᱹᱦᱤᱛ ᱨᱮ ᱧᱩᱢ ᱟᱹᱨᱩ ᱠᱟᱛᱮ ᱱᱩᱦ ᱠᱚ ᱧᱩᱛᱩᱢ ᱠᱮᱫᱼᱟ ᱪᱮᱫᱟᱜ ᱥᱮ ᱢᱮᱣᱟᱛ ᱫᱚ ᱞᱟᱠᱪᱟᱨ ᱮᱞᱟᱠᱟ ᱠᱟᱱᱟ ᱡᱟᱦᱟᱸ ᱫᱚ ᱦᱚᱨᱤᱭᱟᱬᱟ ᱨᱟᱡᱚᱥᱛᱷᱟᱱ ᱟᱨ ᱩᱛᱚᱨᱯᱨᱚᱫᱮᱥ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾

ᱱᱚᱶᱟ ᱦᱚᱱᱚᱛ ᱫᱚ ᱱᱩᱦ ᱛᱟᱣᱨᱩ, ᱱᱟᱜᱤᱱᱟ, ᱯᱷᱤᱨᱚᱡᱽᱯᱩᱨ ᱡᱷᱤᱨᱠᱟ, ᱤᱱᱫᱽᱨᱤ ᱯᱩᱱᱦᱟᱱᱟ ᱟᱨ ᱯᱤᱱᱟᱱᱜᱣᱟᱱ ᱵᱽᱞᱚᱠ ᱢᱮᱥᱟ ᱠᱟᱛᱮ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱨᱮ ᱔᱓᱑ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱟᱨ ᱒᱙᱗ ᱯᱚᱧᱪᱟᱭᱚᱛ ᱢᱮᱱᱟᱜᱼᱟ ᱾

ᱰᱮᱢᱚᱜᱽᱨᱟᱯᱷᱤᱠ

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱑,᱐᱘᱙,᱔᱐᱖ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱔᱒᱐ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱓᱗ᱹ᱙᱔% ᱛᱟᱦᱮᱸ ᱠᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱥᱟᱹᱦᱤᱛ ᱢᱩᱸᱫᱽ ᱨᱮ ᱾ ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱙᱐᱖ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱖ᱹ᱑% ᱾  

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱗᱓ᱹ᱙᱔% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱟᱨ ᱒᱕ᱹ᱗᱖% ᱦᱚᱲ ᱫᱚ ᱩᱨᱫᱩ ᱯᱟᱹᱨᱥᱤ ᱫᱚ ᱟᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾2011 Census of India, Population By Mother Tongue 

᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱙᱙᱓᱖᱑᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱚᱱᱟ ᱢᱩᱸᱽ ᱠᱷᱚᱱ ᱔᱖᱑᱒᱒ (᱔ᱹ᱖᱔%) ᱦᱚᱲ ᱫᱚ ᱥᱚᱦᱚᱨ-ᱱᱟᱜᱟᱨ ᱨᱮ ᱟᱨ ᱙᱔᱗,᱔᱙᱕ (᱙᱕ᱹ᱓᱖%) ᱦᱚᱲ ᱫᱚ ᱟᱹᱛᱩ ᱫᱤᱥᱚᱢ ᱨᱮ ᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱕᱒᱔,᱘᱗᱒ ᱜᱚᱴᱟᱝ ᱠᱚᱲᱟ ᱟᱨ ᱔᱖᱘᱗᱔᱕ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ